El Consell Local de Comerç de Gandia analitza el present i el futur de les accions en les que s'està treballant
21 gener 2021

## El Consell Local de Comerç de Gandia analitza el present i el futur de les accions en les que s'està treballant21 gener 2021Última actualització: 14 juliol 2025

![](../gestion/img/1e9f1dac3b59181309fc48f4ae71a1079038f3f37491077b365faf76dbf14eb9.jpg)  
  

**Ahir dimarts es va reunir el Consell Local de Comerç de Gandia, encapçalat pel regidor de Polítiques Econòmiques, Comerç, Indústria i Innovació, Ferran Martínez. A la reunió es van posar damunt la taula totes les iniciatives que estan en marxa en relació al comerç, l’hostaleria i els serveis.**

Totes aquestes iniciatives, presents i futures, s’hi van estructurar en tres grans blocs: D’una banda, es va parlar de les accions municipals que ja estan executant-se com ara les ajudes a la innovació i transformació digital, així com el projecte de “market place local”. Pel que fa a les ajudes, el regidor va fer una valoració positiva ja que a hores d’ara ja s’han presentat 46 sol•licituds. En aquest sentit, apuntava, “_volem animar els comerciants que per a que aprofiten aquestes ajudes que encara estaran en marxa fins a juny. Nosaltres continuarem informant i donant impuls a aquesta iniciativa_”.  
Pel que fa al “Market place local”, Martínez va avançar que el projecte ja s’hi troba en la fase final per a l’elecció de l’empresa adjudicatària.

Un altre bloc important de temes que s’hi van tractar té a veure amb les iniciatives i projectes que habitualment se celebren any rere any i que en aquests moments s’hi troben en un impàs o tractant d’adaptar-se a les mesures de seguretat exigides per la situació generada per la pandèmia. Així, activitats com la Fira del Motor i la Fira de l’Esport ajornaran la seua celebració que podria emplaçar-se fins a després de l’estiu.

Aquest bloc temàtic també va analitzar la futura organització de iniciatives novedoses: la celebració de nous mercats i la de la Fira Nàutica. Aquesta darrera estava prevista per al mes de maig però, com indicava el regidor, està valorant-se l’ajornament.  
Pel que fa als nous mercats es tracta d’un Mercat de Col•leccionisme amb cromos, monedes, còmics, etc. i que s’instal•larà a la Plaça El•líptica els dissabtes, i a la Plaça Prado un d’alimentació de proximitat els dimecres i un d’antiguitats els dissabtes.  
Ferran Martínez va explicar que “_tot i que estaven previstos per a febrer els anem a endarrerir possiblement fins a març. Són propostes que per la seua organització a l’aire lliure i les seus dimensions no impliquen problemes per a garantir la seguretat requerida per la pandèmia. Però davant el moment puntual que vivim estes setmanes hem decidit que la millor opció és esperar que passe aquest moment crític_”.

Dins de les noves iniciatives Martínez va posar especial èmfasi en els xecs d’estímul al consum, una proposta que pretén incrementar el consum ajudant a la ciutadania mitjançant una mena de xecs que, segons el regidor, es posarà en marxa en breu.

També es posarà en marxa una campanya divulgativa i informativa per a digitalitzar els negocis del comerç seguint així la línia de modernització del sector per la qual aposta la regidoria de Polítiques Econòmiques, Comerç, Indústria i Innovació.

El darrer bloc que va tancar la reunió es va centrar en aquelles iniciatives o ajudes de la Generalitat per fer front a la situació generada per la pandèmia en els darrers dies. Es tracta del pla que existeix de la Generalitat Valenciana i el Fons de Cooperació Municipal, inclòs en aquest pla on l'Ajuntament s'ha compromès a participar.

[Twittear](https://twitter.com/share)